Document ID: 32014D0218

PADOMES LĒMUMS
(2014. gada 9. aprīlis),
ar ko groza Lēmuma 2011/432/ES par to, lai Eiropas Savienības vārdā apstiprinātu Hāgas 2007. gada 23. novembra Konvenciju par uzturlīdzekļu bērniem un cita veida ģimenes uzturēšanas līdzekļu pārrobežu piedziņu, I, II un III pielikumu
(2014/218/ES)
EIROPAS SAVIENĪBAS PADOME,
ņemot vērā Līgumu par Eiropas Savienības darbību un jo īpaši tā 81. panta 3. punkta pirmo daļu saistībā ar tā 218. panta 6. punkta otrās daļas b) apakšpunktu un 218. panta 8. punkta otrās daļas pirmo teikumu,
ņemot vērā Eiropas Komisijas priekšlikumu,
ņemot vērā Eiropas Parlamenta atzinumu (1),
tā kā:
(1)
Padomes Lēmuma 2011/432/ES (2) I pielikumā ir noteikts, kāda atruna Savienībai jāizdara brīdī, kad tiek apstiprināta Hāgas 2007. gada 23. novembra Konvencija par uzturlīdzekļu bērniem un cita veida ģimenes uzturēšanas līdzekļu pārrobežu piedziņu (“Konvencija”), saskaņā ar tās 63. pantu.
(2)
Lēmuma 2011/432/ES II pielikumā ir noteikts, kāda atruna Savienībai jāizdara brīdī, kad tiek apstiprināta Konvencija saskaņā ar tās 62. pantu.
(3)
Lēmuma 2011/432/ES III pielikumā ir noteikts, kādas deklarācijas Savienībai jāiesniedz brīdī, kad tiek apstiprināta Konvencija saskaņā ar tās 63. pantu.
(4)
Ņemot vērā Horvātijas pievienošanos Savienībai 2013. gada 1. jūlijā un ņemot vērā dažu dalībvalstu paziņojumus par grozījumiem, kas attiecībā uz tām izdarāmi atrunā un deklarācijās, Lēmuma 2011/432/ES I, II un III pielikums ir jāgroza, pirms Savienība deponē Konvencijas apstiprināšanas instrumentu.
(5)
Apvienotā Karaliste un Īrija piedalās šā lēmuma pieņemšanā un piemērošanā.
(6)
Saskaņā ar 1. un 2. pantu protokolā (Nr. 22) par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās šā lēmuma pieņemšanā un šis lēmums tai nav saistošs un nav jāpiemēro,
IR PIEŅĒMUSI ŠO LĒMUMU.
1. pants
Lēmumu 2011/432/ES groza šādi:
1)
lēmuma I pielikumu aizstāj ar šā lēmuma I pielikuma tekstu;
2)
lēmuma II pielikumu aizstāj ar šā lēmuma II pielikuma tekstu;
3)
lēmuma III pielikumu aizstāj ar šā lēmuma III pielikuma tekstu.
2. pants
Šis lēmums stājas spēkā tā pieņemšanas dienā.
Briselē, 2014. gada 9. aprīlī

Labels: 0
11
15
5